આધુનિક યુગમાં સૈનિકોને અત્યાધુનિક હથિયારો પૂરાં ન પાડવાં, તેઓને યોગ્ય ખોરાક પૂરો ન પાડવો, બોફોર્સ, ઓગસ્તા વેસ્ટલેન્ડ, કોફિનકૌભાંડો આચરવાં, કૌભાંડો આચર્યા પછી વરસો સુધી કૌભાંડોને તપાસનો તમાશો બનાવી દેવો અને કોઈને સજા ન થવી, દુશ્મન દેશોને પ્રિય ગણાવવા અને જે પાકિસ્તાન ભારતનાં સૈનિકોને હણી રહ્યો છે એ પાકિસ્તાનમાં જઈને ભારતની ચૂંટાયેલી સરકારને હટાવવા માટે મદદ માગવી, એ મદદ માગનાર અને પાકિસ્તાનની પેરવી કરનાર મણિશંકર અય્યરને કોંગ્રેસમાં ટકાવી રાખવા, કાશ્મીરમાં પાકિસ્તાનના પક્ષધર મહબૂબા મુફ્તી સરકારમાં સત્તાની ભાગીદારી કરવી, ભારતના મેજર આદિત્ય સામે ગોળીબારનાં નામે ગેરકાનૂનીપણે એફઆઈઆર નોંધાવવી અને પથ્થરબાજોને નિર્દોષ જાહેર કરીને છોડી મૂકવા, એ પથ્થરબાજોને કાબૂમાં રાખવા ભારતનું લશ્કર પ્રયત્ન કરે તો લશ્કરને રસ્તા પરનું ટપોરી ગણાવવું, ટપોરી કહેનાર સંદીપ દીક્ષિતને કોંગ્રેસના માન્યવર નેતા તરીકે મણિશંકરની માફક કાયમ પક્ષમાં સંઘરી રાખવો, વરસો સુધી સૈનિકોને વન રેન્ક વન પેન્શનના લાભો ન આપવા પણ શસ્ત્રોની દલાલીમાંથી મળેલાં નાણાં વડે વિદેશોમાં જ્યાફતો ઉડાવવી, મામા ક્વાટ્રોચીની ધરપકડ ન થાય તે માટેની તજવીજ કરવી અને મામા દલાલીનાં નાણાં બરાબર વાપરી શકે તે માટે ભારતીય અધિકારીને તાબડતોબ લંડન મોકલી એ નાણાં બેન્કમાંથી છૂટાં કરાવવાં, શ્રીલંકામાં તામિલો અને સિંહાલીઓ વચ્ચે ડબલ ઢોલકીની નીતિ અપનાવીને હજારો ભારતીય સૈનિકોને મારી નખાવવાં, સર્જિકલ સ્ટ્રાઇકનું અવમૂલ્યન કરવું, કોઈ વિદેશી નાગરિકો વિમાનો ભરીને હથિયારો પુરૂલિયા અને નક્સલગ્રસ્ત વિસ્તારોમાં ફેંકી જાય, એ ફેંકનારાઓને રવાના કરી મૂકવા અને એ શસ્ત્રો વડે ભારતીય સૈનિકોને અને સશસ્ત્રદળોના જવાનોનો સંહાર થવા દેવો.